CELEX: 62020CN0668
Language: fi
Date: 2020-12-08 00:00:00
Title: Asia C-668/20: Ennakkoratkaisupyyntö, jonka on esittänyt Bundesfinanzhof (Saksa) 8.12.2020 – Y GmbH v. Hauptzollamt

1.3.2021   
            
            
               FI
            
            
               Euroopan unionin virallinen lehti
            
            
               C 72/15
            
         
      Ennakkoratkaisupyyntö, jonka on esittänyt Bundesfinanzhof (Saksa) 8.12.2020 – Y GmbH v. Hauptzollamt
      (Asia C-668/20)
      (2021/C 72/22)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzhof
      
         Pääasian asianosaiset
      
      
         Valittaja: Y GmbH
      
         Vastapuoli: Hauptzollamt
      
         Ennakkoratkaisukysymykset
      
      
                  1)
               
               
                  Onko yhdistetyn nimikkeistön (1) alanimikettä 1302 19 05 tulkittava siten, että siihen on luokiteltava myös etanolilla ja vedellä laimennettu vaniljasta uuttamalla saatu oleohartsi, joka sisältää noin 90 prosenttia (tilavuusprosenttia) tai 85 prosenttia (painoprosenttia) etanolia, enintään 10 prosenttia (painoprosenttia) vettä, 4,8 prosenttia (painoprosenttia) kuivajäännöstä ja 0,5 prosenttia (painoprosenttia) vaniljaa, vaikka yhdistetyn nimikkeistön 13 ryhmän 1 huomautuksen ij kohdan mukaan uutetut oleohartsit eivät kuulu nimikkeeseen 1302?
               
            
                  2)
               
               
                  Kuuluvatko ensimmäisessä ennakkoratkaisukysymyksessä kuvattujen kaltaiset tavarat yhdistetyn nimikkeistön alanimikkeessä 3301 90 30 tarkoitettuihin uutettuihin oleohartseihin?
               
            
                  3)
               
               
                  Onko yhdistetyn nimikkeistön alanimikettä 3302 10 90 tulkittava siten, että ensimmäisessä ennakkoratkaisukysymyksessä kuvattujen kaltaiset tavarat on luokiteltava hyvänhajuisten aineiden seoksiksi tai yhteen tai useampaan tällaiseen aineeseen perustuviksi seoksiksi (myös alkoholiliuokset), jollaisia käytetään elintarviketeollisuudessa?
               
            
                  4)
               
               
                  Kuuluvatko myös yhdistetyn nimikkeistön alanimikkeen 1302 19 05 tavarat tai yhdistetyn nimikkeistön alanimikkeen 3301 90 30 uutettu oleohartsi direktiivin 92/83 (2) 27 artiklan 1 kohdan e alakohdassa tarkoitettuihin aromeihin?
               
            
         (1)  Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 (EYVL 1987, L 256, s. 1) liite I, sellaisena kuin se on muutettuna 6.10.2015 annetulla komission täytäntöönpanoasetuksella (EU) 2015/1754 (EUVL 2015, L 285, s. 1).
      
         (2)  Väkijuomaverosta alkoholin ja alkoholijuomien valmisteverojen rakenteiden yhdenmukaistamisesta 19.10.1992 annettu neuvoston direktiivi 92/83/ETY (EYVL 1992, L 316, s. 21).